¿Por qué ye polo que naguo?, de Candela Fernández Solís
#000003
Volvemos en 6 minutos, el proyectu nuevu de Diego Solís qu’axunta poesía y audiovisuales
#000005
L’escritor xixonés Diego Solís ta acabante d’espublizar el so llibru nuevu, Volvemos en 6 minutos, un poemariu editáu por Cuatro Gotes Ediciones y que tuvo una campaña de crowdfunding con dellos productos de merchandising. Estos, son un complementu del llibru diseños por Ines H. y formen un proyectu audiovisual mayor como enxamás se viera n’Asturies.
#000006
Al través de tola obra alcontrámonos con una llectura fácil y que viaxa ente la televisión y lo dixital. Como nun podía ser d’otra manera, Volvemos en 6 minutos anicia’l so camín dende la Televisión del Principáu d’Asturies y con daqué tan clásicu de la cadena como una película de vaqueros que viaxa hasta Les Vegues y el so famosu cartel, anque nesti casu fálase de Corvera, non de Nueva York.
#000007
TCM, Netflix, HBO... toda una montonera de plataformes y canales colos qu’esfrutar o fadiar tienen sitiu nesti proyecto a mou de crítica social con películes y series, como La Naranxa Mecánica, Black Mirror (o espeyu negru) o La Llamada, ente otres. Pero non solo eso. Nun mundu dixital onde la televisión va perdiendo fuercia, les apps del móvil garren tamién un papel bien importante na composición de Volvemos en 6 minutos, criticando la casi dependencia y la necesida del so usu por parte de la sociedá en xeneral. Too ello pa rematar... como casi siempres rematen los canales de televisión: con una pausa publicitaria de contino que va de 6 minutos en 6 minutos, anque nesti casu la intención seya volver hasta lo eterno, daqué que casi se pue facer colos códigos QR qu’escuende cada poema del escritor xixonés.
#000008
EtiquetesDiego SolísPoemariuVolvemos en 6 minutos
#000009